b'\n_START_ARTICLE_\nBantu valodas\n_START_PARAGRAPH_\nBantu valodas ir Nig\xc4\x93ras-Kongo valodu saimes atzars. P\xc4\x93c valodu port\xc4\x81la Ethnologue datiem \xc5\xa1aj\xc4\x81 valodu grup\xc4\x81 ietilpst 537 valodas. S\xc4\xabk\xc4\x81k bantu valodas iedala centr\xc4\x81laj\xc4\x81s bantu valod\xc4\x81s (345 valodas) un zieme\xc4\xbcrietumu bantu valod\xc4\x81s (192 valodas). Liel\xc4\x81k\xc4\x81 bantu valoda p\xc4\x93c run\xc4\x81t\xc4\x81ju skaita ir svahili. T\xc4\x81 aptuveni 30 miljoniem cilv\xc4\x93ku ir k\xc4\x81 otr\xc4\x81 valoda. Svahili k\xc4\x81 dzimt\xc4\x81 valoda ir tikai 5 miljoniem cilv\xc4\x93ku. K\xc4\x81 dzimt\xc4\x81 valoda visizplat\xc4\xabt\xc4\x81k\xc4\x81 ir \xc5\xa1onu valoda (gandr\xc4\xabz 11 miljoniem cilv\xc4\x93ku t\xc4\x81 ir dzimt\xc4\x81 valoda). Starp liel\xc4\x81kaj\xc4\x81m bantu valod\xc4\x81m ir v\xc4\x93l zulu valoda, ki\xc5\x86aruanda un kirundi.'